cyanic-selkie/wikianc huggingface dataset:
เดอะแฟลช (วอลลี เวสต์)
ทีนไททันส์
หลังจากที่วอลลีปรากฏตัวเป็นคู่หูของเดอะแฟลชในระยะนึงแล้ว บ็อบ เฮนีย์ (Bob Haney) และ บรูโน เพรมิอานิ (Bruno Premiani) ก็พาเขามารวมทีมกับ โรบิน และ อะควาแลด กลายเป็น ทีนส์ไททัน ใน The Brave and The Bold เล่มที่ 54 (กรกฎาคม 1964) หลังจากนั้น วันเดอร์เกิร์ล ก็ได้มาเข้ากลุ่ม และพวกเขาก็ได้มีหนังสือเป็นของตัวเองในชื่อ Teen Titans (มกราคม 1966)
เดอะนิวแฟลช
ใน Crisis on Infinite Earths เล่มที่ 8 (พฤศจิกายน 1985) แบร์รีได้สละชีวิตของตัวเองเพื่อช่วยจักรวาล วอลลีที่เติบโตขึ้นจึงมารับช่วงต่อเป็นเดอะแฟลชคนใหม่ในเล่มที่ 12 (มีนาคม 1986) หลังจากนั้นนิตยสาร The Flash ก็ได้เริ่มนับเล่ม 1 ใหม่ เป็นรอบที่สอง(ชุดที่ 2) โดยมีวอลลีที่ออกจากทีนไททันส์มาสวมชุดสีแดงเป็นเดอะแฟลชคนใหม่ และ ไมค์ บารอน (Mike Baron) ผู้เขียนเรื่องก็ได้เสริมความสมจริงด้วยการใส่เนื้อหาว่า การใช้ความเร็วส่งผลให้ร่างกายของวอลลีเผาผลาญพลังงานเร็วกว่าปกติ ทำให้เขาต้องกินอาหารเยอะๆโดยเฉพาะพวกแป้ง
Stelligeridae
Stelligeridae เป็นวงศ์ของฟองน้ำที่อยู่ในอันดับ Axinellida
สกุลในวงศ์นี้ ได้แก่:
ถนนลำพูนไชย
thumb|ถนนลำพูนไชย ถนนลำพูนไชย เป็นถนนสายสั้น ๆ ในย่านเยาวราช พื้นที่แขวงตลาดน้อยและแขวงสัมพันธวงศ์ เขตสัมพันธวงศ์ กรุงเทพมหานคร มีจุดเริ่มต้นที่ถนนพระรามที่ 4 ไปทางทิศตะวันตกเฉียงใต้ ผ่านทางแยกลำพูนไชยที่เป็นจุดตัดกับถนนเจริญกรุง และไปสิ้นสุดที่ถนนเยาวราชบริเวณใกล้กับวงเวียนโอเดียน
ไม่ทราบประวัติเป็นที่แน่ชัดว่าถนนลำพูนไชยสร้างขึ้นมาเมื่อไหร่ แต่สันนิษฐานว่าน่าจะตัดขึ้นหลัง พ.ศ. 2443 เนื่องจากปรากฏในเอกสารจดหมายเหตุว่า มีการตัด "ถนนระหว่างหลังตึกแถวตำบลสามแยก ถนนหัวลำโพง ผ่านถนนเจริญกรุง ตกถนนเยาวราช" สำหรับให้บริษัทรถรางวางรางลัดมาถนนเยาวราชสายหนึ่ง ซึ่งน่าจะหมายถึงถนนลำพูนไชยในปัจจุบัน
ถนนลำพูนไชยเป็นที่ตั้งของสถาบันกวดวิชาดาว้องก์ และเมื่อปี พ.ศ. 2493 ยังเคยเป็นที่ตั้งของสำนักงานใหญ่ธนาคารกรุงศรีอยุธยา
เอสปา
เอสปา (, หรือตัวพิมพ์เล็กทั้งหมด æspa) เป็นเกิร์ลกรุปเกาหลีใต้ สังกัดเอสเอ็มเอนเตอร์เทนเมนต์ กลุ่มประกอบด้วยสมาชิกจำนวนสี่คน ได้แก่ คารีนา, จีเซล, วินเทอร์ และหนิงหนิง ในแนวคิดเมตาเวิร์สและแนวเพลงไฮเปอร์ป็อปที่เป็นที่นิยมใน เคป็อป เอสปาเป็นหนึ่งในเกิร์ลกรุปเกาหลีใต้ที่ประสบความสำเร็จสูงสุดทั้งในประเทศและต่างประเทศ
เอสปาเปิดตัวเมื่อวันที่ 17 พฤศจิกายน 2020 ด้วยซิงเกิล "แบล็กแมมบา" มิวสิกวิดีโอของเพลงนี้มียอดวิวสูงสุดของวิดีโอเปิดตัวของกลุ่มเคป็อปใน 24 ชั่วโมง ด้วยจำนวนการดู 21.4 ล้านครั้ง และซิงเกิลที่สองของพวกเธอ "เน็กซ์เลเวล" วางจำหน่ายในเดือนพฤษภาคม 2021 เพลงนี้ประสบความสำเร็จในเชิงพาณิชย์อย่างกว้างขวาง โดยขึ้นสูงสุดที่อันดับสองใน เซอร์เคิลดิจิทัลชาร์ต และ เคป็อปฮอต 100 ได้รับรางวัลมากมายและแดซัง รวมถึงรางวัลเพลงแห่งปีจากงาน โคเรียนมิวสิกอะวอดส์ ครั้งที่ 19 และ เมลอนมิวสิกอะวอดส์ 2021 ในเดือนตุลาคม ค.ศ. 2021 เอสปาได้ปล่อยอีพีแรกในชื่อ ซาเวจ และซิงเกิลนำในชื่อเดียวกัน อีพีขายได้ 787,600 ชุด กลายเป็นอัลบั้มเปิดตัวที่ขายดีที่สุดโดยเอสเอ็มเอนเตอร์เทนเมนต์ในเวลานั้นCumulative sales of Savage on Circle Chart:
2016–2019: กิจกรรมก่อนเปิดตัว
หนิงหนิงได้รับคำแนะนำให้เป็นสมาชิกทีมฝึกหัดก่อนเดบิวต์ของ เอสเอ็มรุกกีส์ เมื่อวันที่ 19 กันยายน 2016 โดยเป็นส่วนหนึ่งของทีม และเธอได้ปรากฏตัวในรายการ Rookies Princess: Who's the Best? ส่วนของรายการ My SMT ในปีนั้นและได้บันทึกภาพคัฟเวอร์สำหรับรายการโทรทัศน์แอนิเมชันเกาหลี Shining Star ในปี 2017
คารีนา ได้ปรากฏตัวในมิวสิกวิดีโอเพลง "Want" ของแทมินในเดือนกุมภาพันธ์ 2019 และได้แสดงร่วมกับเขาในรายการเพลงหลายรายการในสัปดาห์ต่อมา และคารีนายังได้ร่วมงานกับเพื่อนร่วมค่ายอย่างไคในงานโชว์เคสเสมือนจริงที่ร่วมมือกันระหว่าง ฮุนได และ เอสเอ็มเอนเตอร์เทนเมนต์ ในชื่อ— The All-New Tucson, Beyond DRIVE
โลโก้ของเอสปาได้ปรากฏขึ้นในตอนท้ายของมิวสิกวิดีโอเพลง "One (Monster & Infinity)" ของวงซูเปอร์เอ็ม
2020–2021: บทนำ การเปิดตัว "เน็กซ์เลเวล", และ ซาเวจ
เมื่อวันที่ 26 ตุลาคม เอสเอ็มประกาศว่าจะเปิดตัวเกิร์ลกรุปวงใหม่ ซึ่งเป็นวงแรกนับตั้งแต่การเปิดตัววงเรดเวลเวต เมื่อ ค.ศ. 2014 และไอดอลกรุปวงแรกนับตั้งแต่เปิดตัววงเอ็นซีที ในปี ค.ศ. 2016 ชื่อและสมาชิกได้รับการเปิดเผยทีละคนเริ่มตั้งแต่วันที่ 27 ตุลาคม (ตามลำดับ: วินเทอร์, คารีนา, หนิงหนิง และจีเซล) อี ซู-มัน ผู้ก่อตั้งเอสเอ็มอธิบายเพิ่มเติมเกี่ยวกับแนวคิดของเอสปาในเวทีงาน World Cultural Industry Forum ปี 2020 เมื่อวันที่ 28 ตุลาคม วิดีโอตัวอย่างของสมาชิก 4 คน เผยแพร่เมื่อวันที่ 2 พฤศจิกายน และในวันเดียวกันนั้น ต้นสังกัดได้ประกาศว่าเอสปาจะปล่อยซิงเกิลเปิดตัวของพวกเธอในชื่อ "แบล็กแมมบา" ในวันที่ 17 พฤศจิกายน วงได้เปิดตัวและแสดงซิงเกิลเปิดตัวครั้งแรกในรายการมิวสิกแบงก์ ทางช่องเคบีเอส 2 เมื่อวันที่ 20 พฤศจิกายน เพื่อทำการแสดงเพลง"แบล็กแมมบา" และได้รับชัยชนะครั้งแรกในรายการอินกีกาโย ทางช่องเอสบีเอส เมื่อวันที่ 17 มกราคม ค.ศ. 2021 เมื่อวันที่ 29 มกราคม 2021 เอสเอ็มเอนเตอร์เทนเมนต์ ประกาศว่าเอสปาจะทำการปล่อยเพลงรีเมค "ฟอร์เอเวอร์" เป็นซิงเกิลที่ผลิตโดย ยู ย็อง-จิน ของอัลบั้มวันหยุดฤดูหนาวปี 2000 ของ เอสเอ็มเอนเตอร์เทนเมนต์ ในSMTOWN.com เพลงในเวอร์ชันของเอสปาเป็นแนวเพลงจังหวะบัลลาดพร้อมเสียงกีตาร์อะคูสติก อันเป็นที่โดดเด่นเนื้อเพลงที่ไพเราะและอบอุ่นเกี่ยวกับการให้คำมั่นสัญญากับคนที่รักตลอดไป วางจำหน่ายเมื่อวันที่ 5 กุมภาพันธ์
เมื่อวันที่ 4 พฤษภาคม 2021 เอสเอ็มเอนเตอร์เทนเมนต์ประกาศว่าเอสปาจะทำการปล่อยซิงเกิลใหม่ "เน็กซ์เลเวล" โดยเป็นแนวเพลง แดนซ์ และ ฮิปฮอป การแร็พที่"แข็งแรง" เบสที่ "มีพลัง" และ "เสียงร้องอันทรงพลัง"  วางจำหน่ายเมื่อวันที่ 17 พฤษภาคม เปิดตัวบนชาร์ต แกออนดิจิทัลชาร์ต อันดับที่ 9 สูงสุดอันดับ 2 กลายเป็นเพลงฮิตห้าอันดับแรกในเกาหลีใต้ "เน็กซ์เลเวล" กลายเป็นเพลงที่สามของเอสปาที่ติดชาร์ตใน บิลบอร์ด เวิลด์ดิจิทัลซองส์ ขึ้นสูงสุดที่อันดับ 3 ในวันที่ 22 กรกฎาคม ค.ศ. 2021 เอสปาได้ประกาศว่าได้เซ็นสัญญากับ Creative Artists Agency เพื่อทำกิจกรรมในอนาคตที่สหรัฐอเมริกา เมื่อวันที่ 10 กันยายน ได้มีการประกาศว่า "เน็กซ์เลเวล" เวอร์ชันรีมิกซ์จะวางจำหน่ายในวันที่ 14 กันยายน พร้อมกับมิวสิกวิดีโอ visualizer ของ "Next Level (IMLAY Remix)"
เมื่อวันที่ 14 กันยายน ค.ศ. 2021 เอสเอ็มได้ประกาศว่าเอสปาจะปล่อยอีพีแรกในชื่อ ซาเวจ อัลบั้มพร้อมด้วยหกแทร็ก รวมถึงเพลงนำในชื่อเดียวกัน วางจำหน่ายเมื่อวันที่ 5 ตุลาคม โดยได้รับเสียงวิจารณ์ชื่นชมและประสบความสำเร็จในเชิงพาณิชย์ เพลงนี้ยังรวมอยู่ในรายการสิ้นปีหลายรายการ เช่น10 อันดับเพลงเคป็อปที่ดีที่สุดของ เอ็นเอ็มอี และ ไทม์  วันที่ 15 ตุลาคม 10 วันหลังจากปล่อย  iChart ของเอสปาได้ประกาศperfect all-killครั้งแรกของวง เนื่องจากเพลง "ซาเวจ" ขึ้นสู่อันดับหนึ่งในส่วนประกอบเรียลไทม์ รายวัน และรายสัปดาห์ของชาร์ตในประเทศ — iChart, เมลอน, จีนี, FLO, บักส์, และ Vibe — กลายเป็นศิลปินเคป๊อป "เจเนอเรชันสี่" วงแรกที่ทำได้  เพลงนี้ได้รับรางวัลในรายการเพลง แปดรายการรวมถึงการชนะสามรายการที่ติดต่อกันในรายการ อินกียาโย ซึ่งทำให้ได้รับรางวัล"ทริปเปิลคราวน์"  และซาเวจสามารถขึ้นชาร์ต บิลบอร์ด 200 สูงสุดอันดับที่ 20 พร้อมกับเปิดตัวในแกออนอัลบั้มชาร์ต ซาเวจ ขายได้ทั้งหมด 788,959 ชุดและครองสถิติอัลบั้มเปิดตัวที่มียอดขายสูงสุดของ เอสเอ็มเอนเตอร์เทนเมนต์ จนกระทั่ง Perfume ของ เอ็นซีทีโทแจจ็อง ทำลายสถิติไป ในเดือน พฤษภาคม 2023
เมื่อวันที่ 13 ตุลาคม เอสปา ถูกรวมอยู่ในรายชื่อ Ones to Watch 2021 ของนิตยสาร พีเพิลในฐานะ "Rising Star" ในวันที่ 25 พฤศจิกายน กลุ่มได้แสดงบนขบวนแห่เพื่อเฉลิมฉลอง women in STEM ที่ Macy's Thanksgiving Day Parade ครั้งที่ 95 ทำให้พวกเธอเป็นเกิร์ลกรุปเกาหลีวงแรกที่แสดงในขบวนพาเหรด ในวันที่ 2 ธันวาคม พวกเธอได้รับรางวัล แดซัง สาขา (Stage of the Year) เป็นครั้งแรกในงานเอเชียอาร์ติสต์อะวอดส์ สองวันต่อมา ในวันที่ 4 ธันวาคม วงได้รับรางวัลแดซัง สาขา (Record of the Year) เป็นครั้งที่สองในงานเมลอนมิวสิกอะวอดส์ 2021
เมื่อวันที่ 4 พฤศจิกายน มีการประกาศว่าเอสปาจะปล่อยเพลงรีเมค "ดรีมส์คัมทรู" ของวง เอส.อี.เอส วางจำหน่ายเมื่อวันที่ 20 ธันวาคม สำหรับ เอสเอ็มรีมาสเตอร์โปรเจกต์ และเป็นซิงเกิลนำของอัลบั้มเอสเอ็มทาวน์ 2021 Winter SM Town: SMCU Express มิวสิกวิดีโอกำกับโดย Lucid Colour ออกแบบท่าเต้นและกำกับภาพโดยโบอา เพลงนี้ขึ้นสูงสุดที่อันดับ 8 ใน แกออนดิจิทัลชาร์ต และอันดับที่ 7 ในบิลบอร์ด เวิลด์ดิจิทัลซองส์
ในวันที่ 26 ธันวาคม คารีนา และ วินเทอร์ ได้ถูกเปิดเผยว่าเป็นสมาชิกของวงก็อตเดอะบีต และเปิดตัวด้วยซิงเกิล "Step Back" เมื่อวันที่ 3 มกราคม ค.ศ. 2022
2022: โคเชลลา, ขยายสู่สากล, และ เกิลส์
เมื่อวันที่ 8 มกราคม วงได้รับรางวัลศิลปินแห่งปีจากงาน โกลเดนดิสก์อะวอดส์ ครั้งที่ 36 ในวันที่ 1 มีนาคม พวกเธอได้รับรางวัลเพลงแห่งปีในเพลง "เน็กซ์เลเวล" จากงานโคเรียนมิวสิกอะวอดส์ ครั้งที่ 19 เมื่อวันที่ 19 เมษายน 2022 มีการประกาศว่าเอสปาจะขึ้นแสดงที่ โคเชลลา ในวันที่ 23 เมษายน กลายเป็นเกิร์ลกรุปเคป็อปวงที่สามที่จะแสดงในเทศกาลนี้ พวกเธอได้แสดงเป็นส่วนหนึ่งของ 88rising Head in the Clouds Forever ในช่วงสัปดาห์ที่สองของเทศการดนตรีประจำปี รายชื่อเพลงของพวกเธอได้แก่ "ซาเวจ" "เน็กซ์เลเวล" "แบล็กแมมบา" และเพลงเวอร์ชันภาษาอังกฤษที่ยังไม่ได้เผยแพร่ในชื่อ "ไลฟส์ทูช็อต" ซึ่งได้รับการเปิดเผยว่ามาจากอีพีที่กำลังจะมีขึ้นในตอนนั้น เมื่อวันที่ 12 พฤษภาคม วงยังได้รวมอยู่ในรายชื่อรุ่นต่อไปของนิตยสาร ไทม์ และยังได้ระบุไว้ว่า เอสปา  "เป็นนักทดลองแต่สำคัญในวงการเพลง โดยทำหน้าที่เป็นสะพานเชื่อมระหว่างความเป็นจริงและเสมือน"   ในเดือนเดียวกัน วินเทอร์ และ หนิงหนิง ได้ร้องเพลงประกอบละครเรื่อง เวลาสีฟ้าหม่น ทางช่องทีวีเอ็น ด้วยซิงเกิล "Once Again" ซิงเกิลนี้เปิดตัวอย่างเป็นทางการเมื่อวันที่ 22 พฤษภาคม ในวันที่ 27 พฤษภาคม วงได้อยู่ใน 30 Under 30 ของ Forbes อีกด้วย
เมื่อวันที่ 1 มิถุนายน 2022 เอสเอ็มเอนเตอร์เทนเมนต์ ได้ประกาศว่าเอสปาได้เซ็นสัญญากับ วอร์เนอร์ และยังประกาศอีกว่าเอสปาจะทำการปล่อยอีพีที่สอง เกิลส์ ในวันที่ 8 กรกฎาคม โดยจะมีทั้งหมดเก้าเพลง รวมถึงเพลงนำใน ชื่อเดียวกัน สองซิงเกิลแรกได้แก่ "แบล็กแมมบา" "ฟอร์เอเวอร์" และ "ดรีมส์คัมทรู" ที่เปิดตัวไปก่อนหน้านี้โดยเป็นส่วนหนึ่งของอัลบั้ม 2021 Winter SMTOWN: SMCU Express ในเดือนธันวาคม2021 อีกสองเพลงของอัลบั้มเกิลส์ "อิลลูชัน" และ "ไลฟส์ทูช็อต" (เวอร์ชันอังกฤษ) วางจำหน่ายในวันที่ 1 และ 24 มิถุนายนตามลำดับ ยอดสั่งซื้อล่วงหน้าของ เกิลส์ เปิดตัวเกิน 1,610,000 ชุด ซึ่งเป็นตัวเลขสูงสุดสำหรับอัลบั้มเกิร์ลกรุปเคป็อปในตอนนั้น เปิดตัวอันดับที่หนึ่งในเซอร์เคิลอัลบั้มชาร์ตด้วยยอดขาย 1,426,487 ชุด และได้รับการรับรองจากMillion โดย สมาคมลิขสิทธิ์เพลงเกาหลี (KMCA) ในชาร์ต บิลบอร์ด 200 เกิลส์เปิดตัวที่อันดับสามด้วยยอดขาย 56,000 หน่วยเทียบเท่าอัลบั้ม กับยอดขายอัลบั้มรวม 53,000 อัลบั้มทำให้เป็นอัลบั้มที่มียอดขายสูงสุดประจำสัปดาห์
เอสเอ็มเอนเตอร์เทนเมนต์ ประกาศว่างานแสดงโชว์ในญี่ปุ่นครั้งแรกของกลุ่มชื่อ: aespa Japan Premium Showcase 2022 ~SYNK~ ซึ่งจะจัดขึ้นในวันที่ 6 และ 7 สิงหาคมที่ Pia Arena MM ในโยโกฮามะ วันที่ 7 มิถุนายน มีการประกาศว่าเอสปาจะจัดงานโชว์เคสครั้งที่สอง โดยครั้งแรกในสหรัฐอเมริกา ชื่อว่า: aespa Showcase SYNK in LA! ในวันที่ 26 มิถุนายน ที่ยูทูบเธียเตอร์ ในวันที่ 14 มิถุนายน มีการประกาศเพิ่มรอบการแสดงเพิ่มสำหรับวันที่ 27 มิถุนายน หลังจากที่ตั๋วสำหรับวันที่ 26 มิถุนายนขายหมด กลุ่มได้รับการเสนอชื่อให้เป็นศิลปิน แอปเปิลมิวสิก: อัปเน็กซ์ ในเดือนมิถุนายน
เมื่อวันที่ 5 กรกฎาคม เอสปาได้กล่าวสุทรพจน์พร้อมกับการแสดงที่ ยูเอ็นHigh-level Political Forum on Sustainable Development เมื่อวันที่ 8 กรกฎาคม เอสปาได้แสดงในรายการ กู๊ด มอร์นิ่ง อเมริกา Summer Concert Series ที่ เซ็นทรัลพาร์ก ซึ่งเป็นการแสดงครั้งแรกของเพลง"เกิลส์" ในวันที่ 23 ตุลาคม เอสปาได้ทำการแสดงแบบเสมือนจริงให้กับCrocs เพื่อฉลองครบรอบ 20 ปีของพวกเขาในวิดีโอเกมโรบล็อกซ์ ดึงผู้เข้าร่วมสูงสุดเป็นอันดับสองในคอนเสิร์ต โรบล็อกซ์ ครั้งเดียว โดยมีการเข้าชม 2.5 ล้านครั้ง การแสดงยังกระตุ้นการเข้าชม Crocs World ใน โรบล็อกซ์ กว่า 2.3 ล้านครั้ง วันที่ 14 ธันวาคม กลุ่มได้ปล่อยซิงเกิล"บิวตีฟูลคริสต์มาส" ร่วมกับเพื่อนร่วมค่ายอย่างเรดเวลเวต สำหรับอัลบั้ม 2022 Winter SM Town: SMCU Palace
เมื่อวันที่ 28 ธันวาคม เอสปาได้เปิดตัวรายการวาไรตีโชว์ครั้งแรกของพวกเธอในชื่อ Synk Road ซึ่งเป็นบันทึกการเดินทางของพวกเธอไปยัง พย็องชัง ใน จังหวัดคังว็อน ตลอดรายการ สมาชิกได้รับมอบหมายให้ค้นหาการ์ด 'ae-key' ที่ซ่อนอยู่ ซึ่งได้มาจากภารกิจและเกมต่างๆ เพื่อที่จะทำ Synk Road ที่มีชื่อเดียวกันนี้ให้'สำเร็จ' รายการนี้เผยแพร่บนแพลตฟอร์มสตรีมมิง Wavve และ Kocowa มีความยาว 12 ตอน สิ้นสุดในวันที่ 2 กุมภาพันธ์ ค.ศ. 2023 โดยมีการประกาศซีซันที่สองในตอนสุดท้าย
2023–ปัจจุบัน: คอนเสิร์ตครั้งแรก "Hold On Tight" และ มายเวิลด์
ในวันที่ 29 มีนาคม เอสเอ็ม ได้ประกาศว่าเอสปาจะปล่อยซิงเกิลใหม่ที่ชื่อว่า "Hold On Tight" ซึ่งเป็นแนวเพลงเทคโนที่ "น่าติดตาม" สำหรับเพลงประกอบภาพยนตร์ของApple Original Film เตตริส ซิงเกิลเปิดตัวอย่างเป็นทางการเมื่อวันที่ 31 มีนาคม
เมื่อวันที่ 8 พฤษภาคม เอสปาได้เปิดตัวอีพีที่สาม มายเวิลด์ และซิงเกิล "เวลคัมทูมายเวิลด์" วางจำหน่ายล่วงหน้าในวันที่ 2 พฤษภาคม และซิงเกิลนำอย่าง "สไปซี" ที่เปิดตัวพร้อมกับอีพี มายเวิลด์ เปิดตัวอันดับหนึ่งในเซอร์เคิลอัลบั้มชาร์ตด้วยยยอดขาย 1,420,178 ชุด สองสัปดาห์หลังจากวางจำหน่าย อัลบั้มนี้กลายเป็น "a double million-seller" โดยขายได้ 2,011,388 ชุด และกลายเป็นอัลบั้มที่สองของเกิร์ลกรุปหญิงชาวเกาหลีที่ขายได้มากกว่า 2 ล้านชุด อัลบั้มได้รับการรับรอง 2× Million โดย สมาคมลิขสิทธิ์เพลงเกาหลี เมื่อวันที่ 6 กรกฎาคม ในสหรัฐอเมริกามายเวิลด์เปิดตัวที่อันดับเก้าในชาร์ต บิลบอร์ด 200 ด้วยยอดขาย 40,000 หน่วยเทียบเท่าอัลบั้ม โดยมีการสตรีมแบบออนดีมานด์ 1.33 ล้านครั้ง และ 39,000 pure album sales กลายเป็นรายการ 10 อันดับแรกและอันดับสองของพวกเธอ
เมื่อวันที่ 10 พฤษภาคม เอสเอ็มเอนเตอร์เทนเมนท์ประกาศว่าทัวร์จะดำเนินต่อด้วยการแสดงในจาการ์ตาประเทศอินโดนีเซีย ในวันที่ 24 มิถุนายน วันที่ 19 พฤษภาคม มีการประกาศเพิ่มอีก 14 รอบ โดยเพิ่มทัวร์ไปยังอเมริกาเหนือ อเมริกาใต้ และยุโรป
เมื่อวันที่ 23 พฤษภาคม เอสปาได้เข้าร่วม เทศกาลภาพยนตร์กานปี 2023 ในฐานะทูตของแบรนด์เครื่องประดับสวิสโชพาร์ด พวกเธอได้เข้าร่วมงาน เลี้ยงอาหารค่ำและเลิฟปาร์ตี้ประจำปี ของโชพาร์ด ซึ่งจัดแสดงคอลเลคชันโอต์กูตูร์ชุดแรกของแคโรไลน์ เชอฟเฟอลประธานร่วมและผู้อำนวยการฝ่ายศิลป์ของโชพาร์ด วันรุ่งขึ้นเอสปาเข้าร่วมพรมแดงเพื่อฉายภาพยนตร์ La Passion de Dodin Bouffant และจัดแสดงคอลเลกชั่นเครื่องประดับใหม่ของแบรนด์Red Carpet Collection วันที่ 8 มิถุนายน เอสปาได้ขว้างลูกแรกให้กับทีม นิวยอร์ก แยงกีส์ กับทีม ชิคาโก ไวท์ ซอกซ์ ที่แยงกีส์ สเตเดี้ยม
เมื่อวันที่ 27 กรกฎาคม เอสปาได้ประกาศว่าจะปล่อยซิงเกิ้ลภาษาอังกฤษในชื่อ "เบตเตอร์ทิงส์" ซึ่งเป็นแนวเพลง "minimal up-tempo dance" จะเปิดตัวในวันที่ 18 สิงหาคม การโปรโมตรวมถึงซิตคอมซีรีส์ทางเว็บความยาว 3 ตอน เบตเตอร์ทิงส์ โดยตอนแรกอัปโหลดเมื่อวันที่ 7 สิงหาคม หนิงหนิงปรากฏตัวในซิทคอมเพียงบางส่วนเท่านั้นเนื่องจากปัญหาสุขภาพของเธอในขณะที่ถ่ายทำ เอสปาจะแสดงซิงเกิลนี้เป็นครั้งแรกในวันที่ 13 สิงหาคม ที่ คริปโต.คอม อารีนา ใน ลอสแอนเจลิส สำหรับการแสดงครั้งแรกในสหรัฐอเมริกาของทัวร์ ซิงก์: ไฮเปอร์ไลน์
ผลงานเพลง
อีพี
เกรกอรี เฮมส์
เกรกอรี เชน เฮมส์ (Gregory Shane Helms; 12 กรกฎาคม ค.ศ. 1974) เป็นนักมวยปล้ำอาชีพชาวอเมริกันที่รู้จักกันในนาม เกรกอรี เฮมส์ (Gregory Helms) และ เดอะเฮอร์ริเคน (The Hurricane) เจ้าของฉายา "Supernatural"
ปี 2011 เฮมส์ได้ประสบอุบัติเหตุพาแฟนสาวซ้อนท้ายขับรถจักรยานยนตร์จนรถชนที่รัฐนอร์ทแคโรไลนา เมื่อวันที่ 6 พฤษภาคม ซึ่งอาการสาหัสทั้งคู่เหตุช็อควงการมวยปล้ำครั้งนี้ส่งผลให้เจ้าหน้าที่กู้ชีพต้องประสานงานเฮลิคอปเตอร์มารับตัวทั้งคู่ไปส่งโรงพยาบาลใกล้เคียงเป็นการด่วน สำหรับอาการเบื้องต้นนั้น เฮลมส์ได้รับบาดเจ็บสาหัส ขาหัก ข้อเท้าหัก จมูกหัก กรามเคลื่อน และถูกเย็บกว่า 200 เข็ม ส่วนแฟนสาวอย่าง เคเรน มีรายงานว่าได้รับบาดเจ็บคอหัก และยังไม่มีรายงานว่าทั้งคู่จะเป็นตายร้ายดีอย่างไร แต่ถ้าพิจารณาจากอาการบาดเจ็บที่ได้รับก็น่าจะอยู่ในระดับโคม่า และล่าสุดอาการปลอดภัยแล้ว
เชิงอรรถ
Helms was part of the group called 3 Count, which won the title jointly, and the WCW Hardcore Championship was defended under the Freebird Rule.
หมึกสายมหัศจรรย์
หมึกสายมหัศจรรย์ (Wonderpus octopus; /วาน-เดอร์-ปุส, โฟ-โต-จี-นิ-คัส/ ) เป็นหมึกสายชนิดหนึ่ง เป็นเพียงชนิดเดียวเท่านั้นที่อยู่ในสกุล Wunderpus
หมึกสายมหัศจรรย์ มีความยาวโตเต็มที่ประมาณ 60 เซนติเมตร (2 ฟุต) มีลำตัวเป็นสีขาวสลับลายปล้องสีน้ำตาลตลอดทั้งตัว กระจายพันธุ์อยู่ทางทะเลแถบช่องแคบแลมเบห์ ทางตอนเหนือของเกาะซูลาเวซี ในอินโดนีเซีย และยังพบได้ที่บาหลี จนถึงฟิลิปปินส์ และทางตะวันออกของวานูอาตู ได้ชื่อว่าเป็นหมึกสายมหัศจรรย์ตรงที่สามารถเปลี่ยนสีและลวดลายตัวเองได้อย่างเร็วมาก ทั้งนี้เพราะเซลล์ใต้ผิวหนังโครมาโตฟอร์ที่ยืดหดตัวอย่างรวดเร็ว
เลขประจำตัวประชาชนไทย
เลขประจำตัวในบัตรประชาชนของคนไทย มีด้วยกัน 13 หลัก โดยแต่ละหลัก มีความหมายแตกต่างกันไป ทั้งนี้ ผู้อำนวยการสำนักทะเบียนกลาง กรมการปกครอง กระทรวงมหาดไทย มีหน้าที่ในการกำหนดเลขประจำตัว แก่บุคคลที่อยู่ในราชอาณาจักร คนละหนึ่งเลขโดยไม่ซ้ำกัน และอาจยกเว้นแก่บุคคลบางจำพวก เช่นสมเด็จพระราชินี และพระบรมวงศานุวงศ์ชั้นพระองค์เจ้า เป็นต้น
หมึกสายมหัศจรรย์
หมึกสายมหัศจจรย์ เป็นหมึกที่มีน้ำลายที่เป็นพิษ ออกหากินในเวลากลางคืน ปกติจะคืบคลานไปตามพื้นทรายใต้ทะเล เมื่อเข้าใกล้เหยื่อจะแผ่พังผืดระหว่างหนวดทั้ง 8 เส้นออกเพื่อให้ตัวแลดูใหญ่ขึ้น และตะครุบเหยื่อก่อนจะกัดกินด้วยจะงอยปากที่แหลมคมใต้ส่วนหัว
เลขประจำตัวประชาชนไทย
โดยเมื่อวันที่ 1 มกราคม พ.ศ. 2527 กรมการปกครอง ซึ่งเป็นหน่วยงานที่รับผิดชอบทะเบียนราษฎร ประกาศกำหนดให้บุคคลภายในประเทศไทย ต้องมีเลขประจำตัวประชาชน ปรากฏในทะเบียนบ้านและบัตรประจำตัวประชาชน และกำหนดให้ต้องดำเนินการจนเสร็จสิ้นทั้งหมด ภายในวันที่ 31 พฤษภาคม พ.ศ. 2547 เนื่องจากก่อนหน้านี้ ประเทศไทยยังไม่เคยกำหนดเลขประจำตัวเช่นนี้มาก่อน ดังนั้นจึงกำหนดระยะเวลาดังกล่าว เพื่อจัดระบบทะเบียนราษฎรให้เทียบเท่านานาประเทศ โดยบุคคลภายในประเทศไทยทั้งหมด จะต้องมีเลขประจำตัวประชาชน เพื่อแสดงตนว่าเป็นบุคคลประเภทใด โดยดูตามเงื่อนไขในแต่ละกรณี
หมึกสายมหัศจรรย์
โดยที่หมึกสายมหัศจรรย์ ถูกเลียนแบบโดยหมึกพรางตัว ซึ่งเป็นหมึกสายอีกชนิดหนึ่งที่พบในทะเลแถบเดียวกัน ซึ่งทั้ง 2 ชนิดนี้มีลักษณะภายนอกที่คล้ายคลึงกันมาก แต่จะแตกต่างกันที่หมึกสายมหัศจรรย์จะมีสีที่อ่อนกว่า แต่มีลวดลายตามลำตัวมากกว่า
เลขประจำตัวประชาชนไทย
ตัวเลขหลักที่ 1
หมายถึงประเภทบุคคล ซึ่งมีอยู่ 9 ประเภท ได้แก่
ประเภทที่ 1
ปัจจุบัน พระราชบัญญัติบัตรประจำตัวประชาชน (ฉบับที่ 3) พ.ศ. 2554 ประกาศในราชกิจจานุเบกษา วันที่ 10 พฤษภาคม 2554 กำหนดให้เด็กอายุครบ 7 ปี ต้องยื่นคำขอมีบัตรประชาชนครั้งแรก ภายใน 60 วัน จากเดิมคือต้องเป็นผู้มีอายุครบ 15 ปี ทั้งนี้ คำนำหน้าชื่อบนบัตรของเด็กอายุ 7-14 ปี ยังคงเป็น ด.ช. หรือ ด.ญ. ตามเดิม
ประเภทที่ 2
คือคนที่เกิดและมีสัญชาติไทยได้แจ้งเกิดเกินกำหนดเวลา หมายความว่า เด็กคนใดก็ตามที่เกิดตั้งแต่วันที่ 1 มกราคม พ.ศ. 2527 เป็นต้นไป แล้วผู้ปกครองลืมหรือติดธุระไม่สามารถไปแจ้งเกิดที่อำเภอหรือเขตภายใน 15 วันตามกำหนด เมื่อไปแจ้งภายหลังเด็กคนนั้นก็จะกลายเป็นบุคคลประเภท 2 มีตัวเลขตัวแรกในทะเบียนบ้านขึ้นด้วยเลข 2 เช่น ในกรณีตู่ หากพ่อไปแจ้งเกิดให้ ในวันที่ 18 มกราคม 2527 หรือเกินกว่านั้น ตู่ก็จะมีเลขประจำตัวเป็น 2 1001 01245 29 9 ในทะเบียนบ้าน และเมื่อไปทำบัตรประชาชนในภายหน้า
ประเภทที่ 3
คือคนไทยและคนต่างด้าวที่มีใบสำคัญประจำตัวคนต่างด้าวและมีชื่ออยู่ในทะเบียนบ้านในสมัยเริ่มแรก (คือตั้งแต่ก่อนวันที่ 31 พฤษภาคม พ.ศ. 2527) หมายความว่า บุคคลใดก็ตามไม่ว่าจะเป็นคนไทยหรือคนต่างด้าวที่มีใบสำคัญประจำตัวคนต่างด้าว และมีชื่ออยู่ในทะเบียนบ้าน ณ ที่ใดที่หนึ่งในประเทศไทยมาตั้งแต่ก่อนวันที่ 31 พฤษภาคม พ.ศ. 2527 คนนั้นถือว่าเป็นบุคคลประเภท 3 และก็จะมีเลขประจำตัวขึ้นต้นด้วยเลข 3 เช่น ตู่ เกิดเมื่อวันที่ 25 มกราคม พ.ศ. 2501 และมีชื่ออยู่ในทะเบียนบ้านแล้ว ตู่ ก็จะมีเลขประจำตัวในทะเบียนบ้าน และบัตรประชาชนเป็น 3 1001 01245 29 9
ประเภทที่ 4
คือคนไทยและคนต่างด้าวที่มีใบสำคัญคนต่างด้าว แต่แจ้งย้ายเข้าโดยยังไม่มีเลขประจำตัวประชาชนในสมัยเริ่มแรก หมายความว่า คนไทยหรือคนต่างด้าวที่มีใบสำคัญคนต่างด้าว ที่อาจจะเป็นบุคคลประเภท 3 คือมีชื่ออยู่ในทะเบียนบ้านเดิมอยู่แล้ว แต่ยังไม่ทันได้เลขประจำตัวก็ขอย้ายบ้านไปเขตหรืออำเภออื่นก่อนช่วง 31 พฤษภาคม พ.ศ. 2527 ก็จะเป็นบุคคลประเภท 4 ทันที
ประเภทที่ 6
คือผู้ที่เข้าเมืองโดยไม่ชอบด้วยกฎหมาย และผู้ที่เข้าเมืองโดยชอบด้วยกฎหมายแต่อยู่ในลักษณะชั่วคราว กล่าวคือ คนที่มาอาศัยอยู่ในประเทศไทยแต่ยังไม่ได้สัญชาติไทยเพราะทางการยังไม่รับรองทางกฎหมาย เช่น ชนกลุ่มน้อยตามชายแดนหรือชาวเขา กลุ่มนี้ถือว่าเป็นผู้เข้าเมืองโดยไม่ชอบด้วยกฎหมาย ส่วนบุคคลที่เข้าเมืองโดยชอบด้วยกฎหมายแต่อยู่ชั่วคราว เช่น นักท่องเที่ยวหรือชาวต่างชาติที่เดินทางเข้าประเทศไทย แม้บางคนจะถือพาสปอร์ตประเทศของตน แต่อาจจะมีสามีหรือภรรยาคนไทยจึงไปขอทำทะเบียนประวัติเพื่อให้มีชื่ออยู่ในทะเบียนบ้านสามีหรือภรรยา คนทั้งสองแบบที่ว่านี้ถือว่าเป็นบุคคลประเภท 6
ประเภทที่ 7
คือบุตรของบุคคลประเภทที่ 6 ซึ่งเกิดในประเทศไทย คนกลุ่มนี้ในทะเบียนประวัติจะมีเลขประจำตัวขึ้นต้นด้วยเลข 7
ประเภทที่ 8
คือคนต่างด้าวที่เข้าเมืองโดยถูกต้องตามกฎหมาย คือผู้ที่ได้รับใบสำคัญประจำตัวคนต่างด้าวหรือคนที่ได้รับการแปลงสัญชาติเป็นสัญชาติไทย และคนที่ได้รับการให้สัญชาติไทยตั้งแต่หลังวันที่ 31 พฤษภาคม พ.ศ. 2527 เป็นต้นไปจนปัจจุบัน
คนทั้งแปดประเภทนี้จะมีเพียงประเภทที่ 3, 4 และ 5 เท่านั้นที่จะมีบัตรประจำตัวประชาชนได้เลย ส่วนประเภทที่ 1 และ 2 จะมีบัตรประจำตัวประชาชนได้ก็ต่อเมื่อมีอายุถึงเกณฑ์ทำบัตรประจำตัวประชาชน คืออายุ 7 ปี แต่สำหรับบุคคลประเภทที่ 6, 7 และ 8 ที่ยังไม่ได้รับสัญชาติไทย จะมีเพียงทะเบียนประวัติเล่มสีเหลืองเท่านั้น จะไม่มีการออกบัตรประจำตัวประชาชนให้ บุคคลประเภทที่ 8 ที่ได้รับสัญชาติไทยจะมีบัตรประจำตัวประชาชนได้
ประเภทที่ 9
หมายถึงบุคคลที่ไม่มีสถานะทางทะเบียนราษฎร ไม่มีสัญชาติและยังไม่ได้รับการให้สัญชาติไทย  ได้รับการผ่อนผันให้อาศัยอยู่ในประเทศไทยได้ชั่วคราว
ตัวเลขหลักที่ 2 ถึงหลักที่ 5
หมายถึงรหัสของสำนักทะเบียนหรืออำเภอที่มีชื่ออยู่ในทะเบียนขณะที่ให้เลข กล่าวคือ เลขหลักที่ 2 เป็นเขตการปกครองของไทยโดยอ้างตามเขตรับผิดชอบของกรมการปกครองและตำรวจ ที่มีตั้งแต่ภาค 1-9 และ เลขหลักที่ 3 จะหมายถึงจังหวัดที่อยู่ในภาคนั้น ๆ ส่วนหลักที่ 4 และ 5 หมายถึงเขตหรืออำเภอในจังหวัดนั้น ๆ โดยที่เลขอำเภอจะเริ่มจากเลข 01ไล่ลงไป เช่นเลข 01 คืออำเภอเมือง และถ้าเป็นเขตเทศบาลจะเริ่มจากเลข 99 ย้อนลงมา
ตัวเลขหลักที่ 6 ถึงหลักที่ 10
หมายถึงกลุ่มของบุคคลแต่ละประเภทตามหลักแรก ซึ่งทางสำนักทะเบียนในแต่ละแห่งก็จะจัดกลุ่มเรียงไปตามลำดับหรือหากเป็นเด็กเกิดใหม่ในปัจจุบันเลขดังกล่าวก็จะหมายถึงเล่มที่ของสูติบัตร (ใบแจ้งเกิดที่อำเภอหรือเขตออกให้) ซึ่งก็คือเลขประจำตัวในทะเบียนบ้านของเด็กที่แต่ละอำเภอหรือเขตออกให้ และจะปรากฏในบัตรประชาชนเมื่อถึงอายุต้องทำบัตรนั่นเองแต่ถ้ายังไม่ถึงเกณฑ์เลขนี้ก็จะปรากฏอยู่แค่ในทะเบียนบ้านของเด็กเท่านั้น
ตัวเลขหลักที่ 11 ถึงหลักที่ 12
หมายถึงลำดับที่ของบุคคล
ตัวเลขหลักที่ 13
ตัวเลขหลักที่ 13 เป็นตัวเลขตรวจสอบความถูกต้องของเลขทั้ง 12 หลักแรก
การคำนวณเลขหลักที่ 13 ของเลขประจำตัวประชาชน ใช้หลักการคำนวณเลขคณิตมอดุลาร์ จากเลข 12 หลักแรก
ให้เลขหลักแรกทางซ้ายคือ N1 หลักต่อไปคือ N2 ไปเรื่อย ๆ
N13 คือหลักที่ต้องการคำนวณ
จากสมการแสดงให้เห็นว่า x ได้จากการ 13×เลขหลักที่ 1 โดยตัวตั้งจะลดลงมาถึงเลข 2 และตัวคูณคือเลขประชาชนตั้งแต่หลักแรกถึงหลักที่ 12 ตามลำดับ จากนั้นนำผลคูณแต่ละหลักรวมกันแล้วนำไปหารด้วย 11 โดยผลลัพธ์จะได้ค่ามอดูลัส นั่นหมายถึงเศษของผลหารที่ได้จากการนำผลรวมจากการคูณแต่ละหลักหารด้วย 11 เช่น 200 หารด้วย 11 จะเหลือเศษคือ 2 นั่นคือผลของมอดูลัส x จะมีค่าเป็นจำนวนเต็มตั้งแต่ 0 ถึง 10 จากนั้นก็ทำตามเงื่อนไขโดย
โกสต์อินเดอะเชลล์ (มังงะ)
โกสต์อินเดอะเชลล์ (Ghost in the Shell) เป็นการ์ตูนญี่ปุ่นแนววิทยาศาสตร์และปรัชญาที่ได้รับความนิยมอย่างสูง ซึ่งแต่งขึ้นโดยชิโระ มาซามูเนะ (士郎 正宗) ในรูปแบบหนังสือการ์ตูน ถูกปล่อยครั้งแรกในปี 1989 ภายใต้ชื่อ The Ghost in the Shell โดยการ์ตูนจะเป็นประเภท ทังโกบง จัดจำหน่ายโดย สำนักพิมพ์โคดันช
โมฮัมเหม็ด อาลี ซามาตาร์
พลโท โมฮัมเหม็ด อาลี ซามาตาร์(Maxamed Cali Samatar, محمد علي سمتر) (เกิด พ.ศ. 2474) เป็นนักการเมืองชาวโซมาลีและนายพลของกองทัพโซมาเลีย เขาเป็นสมาชิกอาวุโสของคณะปฏิวัติสูงสุด นอกจากนี้เขายังดำรงตำแหน่งนายกรัฐมนตรีโซมาเลียตั้งแต่ 1 กุมภาพันธ์ พ.ศ. 2530 ถึง 3 กันยายน พ.ศ. 2533
วัชระ กรรณิการ์
นายวัชระ กรรณิการ์ (เกิด 20 มีนาคม 2507) อดีตรองเลขาธิการพรรคสร้างอนาคตไทย อดีตรองโฆษกประจำสำนักนายรัฐมนตรี ในรัฐบาลของนายอภิสิทธิ์ เวชชาชีวะ (แทนตำแหน่งของนายพุทธิพงษ์ ปุณณกันต์) อดีตโฆษกกระทรวงเกษตรและสหกรณ์ (ฝ่ายการเมือง) และอดีตโฆษกพรรคชาติไทยพัฒนา ซึ่งนายวัชระ เป็นผู้หนึ่งที่ถูกกล่าวขานในเรื่องการสวดพระคาถาชินบัญชรอย่างสม่ำเสมอ โดยรับตำแหน่งรองเลขาธิการพรรค และในปัจจุบันได้ย้ายมาสังกัดพรรคพลังประชารัฐ
การทำงาน
นายวัชระ กรรณิการ์ เคยเป็นพิธีกรรายการโทรทัศน์หลายรายการ เช่น รายการแขกรับเชิญ ทางสถานีโทรทัศน์ NBT รายการเจตนาดี ทางสถานีโทรทัศน์ช่องทรูวิชั่นส์ 28 และรายการวัชระโชว์ ทางช่องนิวส์ไลน์ และยังมีใบหน้าละหม้ายกับนายไตรภพ ลิมปพัทธ์ พิธีกรชื่อดังอีกด้วย
นายวัชระ เริ่มสนใจในการเมืองโดยการสมัครเข้าเป็นสมาชิกพรรคชาติไทย และต่อมาได้ทำหน้าที่โฆษกพรรคชาติไทยพัฒนาภายหลังการยุบพรรคชาติไทย ในปี พ.ศ. 2551 กระทั่งวันที่ 17 กันยายน พ.ศ. 2561 นายวัชระ ได้ยื่นหนังสือลาออกจากการเป็นสมาชิกพรรคชาติไทยพัฒนาต่อนายทะเบียนสมาชิกพรรค ทำให้ต้องพ้นจากตำแหน่งกรรมการบริหารพรรคและโฆษกพรรค เพื่อสมัครเป็นสมาชิกพรรคพลังประชารัฐ ต่อมาได้รับแต่งตั้งเป็นข้าราชการการเมืองตำแหน่ง ประจำสำนักนายกรัฐมนตรี ในปี 2562
ในปี 2565 เขาได้เข้าร่วมงานกับพรรคสร้างอนาคตไทย โดยรับตำแหน่งรองเลขาธิการพรรค
ในการเลือกตั้ง พ.ศ. 2566 นายวัชระได้สมัครรับเลือกตั้ง ส.ส. แบบแบ่งเขตของจังหวัดนนทบุรี เขต 3 สังกัดพรรคพลังประชารัฐ แต่ไม่ได้รับการเลือกตั้ง
Latrunculiidae
Latrunculiidae เป็นวงศ์ของฟองน้ำที่อยู่ในอันดับ Poecilosclerida
สกุลในวงศ์นี้ ได้แก่:
เจ้าชายฮิซาฮิโตะแห่งอากิชิโนะ
เจ้าชายฮิซาฮิโตะแห่งอากิชิโนะ (ประสูติ 6 กันยายน พ.ศ. 2549) เป็นพระโอรสพระองค์เล็กในพระยุพราชฟูมิฮิโตะ อากิชิโนะโนะมิยะ กับเจ้าหญิงคิโกะ พระชายาฯ เป็นพระราชนัดดาในสมเด็จพระจักรพรรดิอากิฮิโตะ และเป็นพระภาติยะในสมเด็จพระจักรพรรดินารูฮิโตะ ปัจจุบันเจ้าชายฮิซาฮิโตะเป็นรัชทายาทลำดับที่สองแห่งการสืบราชสันตติวงศ์ญี่ปุ่น
พระประวัติ
เจ้าชายฮิซาฮิโตะ ประสูติเมื่อเวลา 08.28 น. ตามเวลาสากลญี่ปุ่น ของวันที่ 6 กันยายน พ.ศ. 2549 ณ โรงพยาบาลไอกุ กรุงโตเกียว ด้วยวิธีการผ่าคลอดก่อนกำหนดสองสัปดาห์ สืบเนื่องมาจากภาวะแทรกซ้อนเมื่อตั้งครรภ์ และพระมารดามีภาวะรกเกาะต่ำ เป็นพระบุตรพระองค์เล็กและเป็นพระโอรสเพียงพระองค์เดียวของพระยุพราชฟูมิฮิโตะ อากิชิโนะโนะมิยะ กับเจ้าหญิงคิโกะ พระชายาฯ มีพระเชษฐภคินีสองพระองค์ คือ มาโกะ โคมูโระ และเจ้าหญิงคาโกะแห่งอากิชิโนะ ตามลำดับ เจ้าชายฮิซาฮิโตะปรากฏพระองค์ต่อสาธารณชนครั้งแรกเมื่อวันที่ 15 กันยายน พ.ศ. 2549
เจ้าชายฟูมิฮิโตะ พระชนก ตั้งพระนามพระโอรสนี้เมื่อวันที่ 12 กันยายน พ.ศ. 2549 ว่า "ฮิซาฮิโตะ" (悠仁) มาจากคำว่า ฮิซะ แปลว่า ความสงบเยือกเย็น กับคำว่า ฮิโตะ ตามธรรมเนียมราชสำนักญี่ปุ่นสำหรับลงท้ายพระนามเจ้านายฝ่ายหน้า แปลว่า ผู้มีคุณธรรม รวมกันมีความหมายว่า ผู้มีศีลธรรม จริยธรรม ความสงบเยือกเย็น และความเป็นนิรันดร์ มีพระนามลำลองที่พระชนกและพระชนนีเรียก ว่า ยูยู, ยูจัง หรือ ฮิซาฮิโตะคุง
เจ้าชายฮิซาฮิโตะเป็นเจ้านายฝ่ายหน้าพระองค์ล่าสุดของราชวงศ์ญี่ปุ่นในรอบ 41 ปี ตั้งแต่การประสูติกาลของเจ้าชายฟูมิฮิโตะเมื่อ พ.ศ. 2508 ตั้งแต่นั้นชินโซ อาเบะ นายกรัฐมนตรีญี่ปุ่นประกาศยกเลิกข้อเสนอเพื่อแก้ไขกฎมนเทียรบาลว่าด้วยการสืบราชสันตติวงศ์ญี่ปุ่นเพื่ออนุญาตให้เจ้านายฝ่ายในสามารถเสวยราชสมบัติได้ เพราะขณะนั้นทั้งจักรพรรดินารูฮิโตะและเจ้าชายฟูมิฮิโตะต่างไม่มีพระโอรสเลย แต่หลังเจ้าชายฮิซาฮิโตะประสูติ จึงคาดว่าคงไม่มีการเปลี่ยนแปลงกฎมนเทียรบาลเพื่อให้เจ้าหญิงไอโกะ พระราชธิดาของจักรพรรดินารูฮิโตะสืบราชสมบัติ มีประชาชนที่สนับสนุนการเปลี่ยนแปลง ต่างวิพากษ์วิจารณ์กฎมนเทียรบาลฉบับปัจจุบันว่าสร้างภาระใหญ่หลวงแก่เจ้านายฝ่ายหน้า ที่ล้วนแต่มีพระชันษาสูง และมีน้อยพระองค์นักที่จะออกมาประกอบพระกรณียกิจแทนเจ้านายฝ่ายในที่ทูลลาออกจากฐานันดรศักดิ์แห่งพระราชวงศ์ไปเสียมาก
การศึกษา
ฤดูใบไม้ผลิของ พ.ศ. 2553 เจ้าชายฮิซาฮิโตะทรงเข้ารับการศึกษาที่โรงเรียนอนุบาลของมหาวิทยาลัยโอจาโนมิซุ กรุงโตเกียว ต่อมาวันที่ 14 ธันวาคม พ.ศ. 2555 สำนักพระราชวังประกาศว่า เจ้าชายฮิซาฮิโตะทรงเข้าศึกษาต่อในโรงเรียนประถมศึกษาของมหาวิทยาลัยโอจาโนมิซุในเดือนเมษายน พ.ศ. 2556 ร่วมกับพระสหายที่เคยเรียนด้วยกันมาแต่ชั้นปฐมวัย นับเป็นเจ้านายญี่ปุ่นพระองค์แรกที่ทรงศึกษาในสถานศึกษาอื่นที่ไม่ใช่โรงเรียนกากูชูอิง อันเป็นโรงเรียนของชนชั้นมูลนาย มีรายงานว่าขณะอยู่ในโรงเรียนพระองค์มีจิตอาสา ทรงช่วยเหลือนักเรียนรุ่นน้อง และร่วมเล่นกับเหล่าพระสหาย เดือนเมษายน พ.ศ. 2562 เจ้าชายฮิซาฮิโตะทรงเข้าศึกษาต่อในโรงเรียนมัธยมศึกษาตอนต้นในมหาวิทยาลัยโอจาโนมิซุ ในเดือนพฤษภาคมปีเดียวกันนั้น ตำรวจรายงานว่าคาโอรุ ฮาเซกาวะ ชายวัย 56 ปี พยายามใช้มีดลอบทำร้ายเจ้าชายฮิซาฮิโตะที่ห้องเรียน
มีนาคม พ.ศ. 2564 เจ้าชายฮิซาฮิโตะทรงได้รับรางวัลรองชนะเลิศอันดับหนึ่ง ในการประกวดสารคดีเด็กของคิตากีวชู ครั้งที่ 12 ประเภทนักเรียนชั้นมัธยมศึกษาตอนต้น
พระกรณียกิจ
เจ้าชายฮิซาฮิโตะตามเสด็จพระชนกชนนี ในการเสด็จเยือนประเทศภูฏานอย่างเป็นทางการ เมื่อเดือนสิงหาคม พ.ศ. 2562
โทโมดาจิ เกมมิตรภาพ
โทโมดาจิ เกมมิตรภาพ เป็นซีรีส์มังงะญี่ปุ่น  สร้างแนวคิดของเรื่องโดยมิโกโตะ ยามางูจิ เขียนเรื่องและวาดภาพโดยยูกิ ซาโต ตีพิมพ์ในนิตยสารเบ็ซซัตสึโชเน็งแมกกาซีนของสำนักพิมพ์โคดันชะตั้งแต่เดือนธันวาคม พ.ศ. 2556 ได้รับการดัดแปลงเป็นละครโทรทัศน์และภาพยนตร์ไลฟ์แอ็กชันสองเรื่องฉายในปี พ.ศ. 2560 ได้รับการดัดแปลงเป็นซีรีส์อนิเมะโทรทัศน์โดยสตูดิโอโอกูรูโตะ โนโบรุ ออกอากาศตั้งแต่เดือนเมษายนถึงมิถุนายน พ.ศ. 2565
ราชวงศ์จิ้น (แก้ความกำกวม)
ราชวงศ์จิ้น (Jin Dynasty) สามารถหมายถึง
เชียงรุ่ง
เชียงรุ่ง หรือในภาษาจีนทับศัพท์เป็น จิ่งหง, เจียงฮุ่ง หรือออกเสียงในภาษาไทลื้อว่า เจงฮุ่ง (ကျိုင်းဟုံ; ; ; ; ຊຽງຮຸ່ງ) เป็นนครระดับอำเภอ และเมืองหลวงของจังหวัดปกครองตนเองชนชาติไท สิบสองปันนา มณฑลยูนนาน ตอนใต้ของประเทศจีน มีชายแดนทางทิศตะวันตกเฉียงใต้ติดกับประเทศพม่า และทางทิศตะวันออกเฉียงใต้ติดกับประเทศลาว
ที่มาของชื่อ
ที่มาชื่อนั้น มีตำนาน "พะเจ่าเหลบโหลก" (พระเจ้าเลียบโลก) อยู่ว่า เมื่อครั้งองค์พระสัมมาสัมพุทธเจ้าเสด็จเหินฟ้าเลียบโลกมาโปรดสัตว์ถึงยังดินแดนริมฝั่งแม่น้ำของ (ภาษาไทลื้อ เรียกว่า น้ำของ ภาษาจีน เรียก หลานชาง คำว่าน้ำโขงจึงไม่มีในภาษาไทลื้อ) ในอาณาจักรของชาวไทลื้อแห่งนี้ ก็เป็นเวลารุ่งอรุณของวันใหม่พอดี จึงเรียกแห่งนี้ว่า "เชียง" ที่แปลว่า "เมือง" และ "รุ่ง" ที่แปลว่า "รุ่งอรุณ" ว่า "เชียงรุ่ง" จึงแปลได้ว่าเมืองแห่งรุ่งอรุณอันสดใส
เชียงรุ่ง หรือ เชียงรุ้ง หากเทียบภาษา และสำเนียงไทลื้อแล้ว จะออกเสียงว่า "เจงฮุ่ง" ซึ่งหมายถึง เมืองแห่งรุ่งอรุณ คำว่า "เชียงรุ้ง" นั้นเป็นการเลียนในภาษาของชาวบางกอกเสียง ฮ จะเปลี่ยนเป็น ร เช่นคำว่า เฮา ในภาษาเหนือกลายมาเป็น เรา ในสำเนียงชาวบางกอก ภาษาเมื่อเทียบภาษาของชาวไทลื้อ เทียบสำเนียงภาษาไทลื้อแล้ว จะได้ความหมายดังนี้
อีกหนึ่งความเห็น เชื่อว่า "เชียงรุ่ง" ได้ชื่อมาจาก ตำนาน เรื่อง ท้าวฮุ่ง ท้าวเจือง ซึ่งขยายอำนาจจากเมืองพะเยาไปเมืองเงินยางเชียงแสน (อำเภอเชียงแสน จังหวัดเชียงราย) จนถึงตอนใต้ของยูนนานที่สิบสองพันนา (จึงมีชื่อเมืองว่าเชียงรุ่ง หรือเจียงฮุ่ง จาก นามท้าวฮุ่ง)
ภูมิศาสตร์
เมืองเชียงรุ่งตั้งอยู่ละหว่างละติจูด 21°27' ถึง 22°36' เหนือ และลองจิจูด 100°25' ถึง 101°31' ตะวันออก ติดต่อกับเมืองผูเอ่อร์ทางทิศเหนือ อำเภอเมืองล้าทางทิศตะวันออก และอำเภอเมืองฮายทางทิศตะวันตก รวมทั้งติดต่อกับรัฐฉานของประเทศพม่าทางทิศใต้ มีเทือกเขาเหิงต้วน (เหิงตฺวั้น) กั้นทางทิศใต้ของเมือง และมีแม่น้ำโขง (ในประเทศจีนเรียกแม่น้ำหลานชาง) ไหลผ่านเมืองไปทางตะวันออกเฉียงใต้ไปยังประเทศลาวและประเทศพม่า
สภาพอากาศตอนบนเป็นเขตอบอุ่นและตอนล่างเป็นเขตอุ่นชื้น มีความชื้นมากในฤดูมรสุม และแห้งมากในฤดูหนาว ชั่วโมงแดดต่อปีก็คือ 1,800–2,300 ชั่งโมง อุณหภูมิเฉลี่ย 18.6 °C – 21.9 °C และ ปริมาณฝนเฉลี่ย 1,200–1,700 มิลลิเมตร/ปี
ประชากร
เมืองเชียงรุ่งนั้น มีประชากรเป็นชาวไทลื้อเป็นหลัก โดยประชากรชนเผ่าต่าง ๆ รวมทั้งชาวจีนฮั่นและที่ไม่ใช่ชาวไท ผลสำรวจเมื่อปี พ.ศ. 2545 เชียงรุ่งมีประชากร 249,721 คน หรือประมาณร้อยละ 67.27 ของทั้งหมด ส่วนชาวไทนั้นมีร้อยละ 35 ของทั้งหมด มีชาวฮั่น 121,511 คน และ ร้อยละ 32.73 ของทั้งหมด
เหอ เจ้า
'''เหอ เจ้า ''' (เกิดเมื่อวันที่ 11 กุมภาพันธ์ ค.ศ. 1992) เป็นนักกีฬากระโดดน้ำชาวจีน เคยเข้าร่วมการแข่งขันเอเชียนเกมส์ 2014 ได้รางวัลเหรียญเงิน
ประเทศชิลีในพาราลิมปิกฤดูร้อน 2016
ประเทศชิลี เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติชิลีเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 15 คนใน 6 ชนิดกีฬา
จำนวนผู้เข้าแข่งขัน
ประเทศส่งทีมนักกีฬา 15 คน ชาย 7 คน หญิง 8 คน พร้อมด้วยเจ้าหน้าที่ 3 คน เข้าร่วมพาราลิมปิกฤดูร้อน 2016 การแข่งขันกรีฑา พายเรือแคนู ยกน้ำหนัก ว่ายน้ำ เทเบิลเทนนิส และวีลแชร์เทนนิส
Chondropsidae
Chondropsidae เป็นวงศ์ของฟองน้ำที่อยู่ในอันดับ Poecilosclerida
สกุลในวงศ์นี้ ได้แก่:
เรีย
เรีย หรือ เรอา (Rhea, ) เป็นเทพีไททัน ซึ่งเป็นธิดาของเทพยูเรนัสกับเทพีไกอา พระนางแต่งงานกับโครนัส เทพไททันผู้เป็นพี่ชาย และได้รับการขนานนามว่า "เทพมารดา" รูปเคารพของเทพีเรียมักอยู่คู่กับสิงโตอยู่เสมอ พระนางเป็นมารดาของเทพโอลิมเปียทั้ง 6 องค์จาก 12 องค์
การกำเนิดของเรีย
ตามตำนานกรีกกล่าวว่าเรียเป็นธิดาของเทพีไกอาและเทพยูเรนัส เป็นหนึ่งในเหล่าเทพไททันที่ถูกเทพยูเรนัสผู้เป็นบิดาโยนลงไปในทาทะรัสพร้อมกับเหล่าอสุรกาย และได้กลับขึ้นมาบนพื้นพิภพอีกครั้งเมื่อโครนัส ไททันองค์สุดท้องอาสาปราบยูเรนัสและยึดอำนาจของยูเรนัสมาเป็นของเหล่าไททัน
ส่วนในตำนานของชาวเพลาสกันได้กล่าวว่ายูริโนมี เทพีองค์แรกได้ถือกำเนิดขึ้นและสร้างเหล่าไททันขึ้น เรียเป็นหนึ่งในไททัน มีหน้าที่ดูแลดาวเสาร์ร่วมกับโครนัสผู้เป็นสามี
เรียและโครนัส
ภายหลังจากการกอบกู้เหล่าไททันของโครนอส โครนัสก็ได้แต่งตั้งให้เรียเป็นชายา และเป็นราชินีของเทพทั้งปวง แต่เนื่องจากหลังจากโครนัสได้กำจัดยูเรนัสลงแล้ว ไม่ได้ช่วยเหลือเหล่าอสุรกายผู้เป็นบุตรของไกอาดังที่สัญญากับไกอาไว้ ไกอาจึงสาปให้บุตรของโครนอสที่เกิดจากเรียช่วงชิงบัลลังก์ของโครนอส เช่นเดียวกับที่โครนอสได้ช่วงชิงบัลลังก์จากยูเรนัส
บุตรของเรีย
เนื่องจากคำสาปของไกอา โครนอสจึงหวาดระแวงอยู่ตลอดเวลาและเมื่อเรียคลอดบุตรออกมา โครนอสก็กลืนเทพที่ถือกำเนิดขึ้นมานั้นลงไปทั้งตัว เรียได้แต่เคียดแค้น จนเมื่อบุตรองค์สุดท้องของเรียถือกำเนิดขึ้น นางก็ได้นำเทพองค์นั้น หรือซุส ไปซ่อนไว้ที่ภูเขาไอดา โดยฝากให้ไกอาเป็นผู้ดูแล และฝึกฝนซุสให้กลับไปแก้แค้นโครนัสผู้เป็นบิดา และช่วยเหลือเหล่าเทพโอลิมเปียนบุตรของนางออกมาจากท้องของโครนอส
เทพโอลิมเปีย
บุตรของเรีย หรือซึ่งเป็นเทพโอลิมเปียนมี 6 องค์ ดังนี้
2.เทพีดีมิเตอร์ หรือ เทพีเซเรส เทพีแห่งธัญหารและการเกษตร
3.เทพีเฮรา หรือ เทพีจูโน เทพีแห่งสตรีและการสมรส
4.เทพฮาเดส หรือ เทพพลูโต เทพแห่งยมโลก
5.เทพโพไซดอน หรือ เทพเนปจูน เทพแห่งมหาสมุทร
6.เทพซุส หรือ เทพจูปิเตอร์ เทพแห่งสายฟ้า ผู้เป็นใหญ่เหนือเทพโอลิมเปียน
โมฮัมเหม็ด ฟาราห์ ซาลัด
โมฮัมเหม็ด ฟาราห์ ซาลัด (Maxamed Faarax Salaad, محمد فرح صلاد) เป็นนักการเมืองและทหารชาวโซมาลี เขาดำรงตำแหน่งนายกรัฐมนตรีโซมาเลียตั้งแต่ 1 พฤศจิกายน พ.ศ. 2512 ถึง 1 มีนาคม พ.ศ. 2513 เขาเข้ารับตำแหน่งเมื่อไซอัด บาร์รีทำรัฐประหารและเข้าดำรงตำแหน่งประธานาธิบดี หกเดือนต่อมาตำแหน่งนายกรัฐมนตรีก็ถูกยกเลิก
กระวิน ธรรมพิทักษ์
พันเอก กระวิน ธรรมพิทักษ์ นักบินสายแดงแห่งกรมอากาศยาน นักบินรบแห่งราชนาวีไทยในสงครามมหาเอเชียบูรพา กัปตันยุคแรกของบริษัทเดินอากาศ ผู้บังคับการกองบินขนส่งทหารบก และนักบินประจำตัว จอมพลสฤษดิ์ ธนะรัชต์ อดีตนายกรัฐมนตรี ผู้บัญชาการทหารสูงสุด ผู้บัญชาการทหารบก และอธิบดีกรมตำรวจ
ประวัติ
พันเอก กระวิน ธรรมพิทักษ์ เกิดเมื่อวันที่ 15 มีนาคม พ.ศ. 2451 ที่อำเภอเมืองฉะเชิงเทรา จังหวัดฉะเชิงเทรา เป็นบุตรคนโตของ เต็ก ธรรมพิทักษ์ และ สุดใจ ธรรมพิทักษ์ (ญ.) มีน้องสาว 1 คน คือ ละม่อม พงษ์ศิริ (ญ.) ต่อมาได้สมรสกับ พวงเพ็ชร เหมนิธิ (ญ.) ผู้น้อง และ ทับ เหมนิธิ (ญ.) ผู้พี่ บุตรีของ หลวงนิติการประสิทธิ์ (นวน เหมนิธิ) กับ อิ่ม นิติการประสิทธิ์ (ญ.), เป็นผู้สืบสายสกุล “ณ ราชสีมา” ชั้น 6 สาย "พระยาภักดีสงคราม (เจ้าเมืองนางรอง)"
พันเอก กระวิน มีบุตรธิดา เกิดกับ พวงเพ็ชร เหมนิธิ (ญ.) จำนวน 7 คน และเกิดกับ ทับ เหมนิธิ (ญ.) จำนวน 3 คน รวมทั้งสิ้น 10 คน ดังนี้
พันเอก กระวิน ถึงแก่กรรมอย่างสงบ เมื่อวันที่ 3 ธันวาคม พ.ศ. 2544 สิริอายุ 93 ปี 8 เดือน 13 วัน และได้ประกอบพิธีพระราชทานเพลิงศพ ณ วัดพระศรีมหาธาตุวรมหาวิหาร เขตบางเขน กรุงเทพมหานคร
นักบินรบสายแดงแห่งกรมอากาศยาน
เมื่อจบการศึกษาได้รับการประดับปีกและสายแดง เป็นนักบินรบของกรมอากาศยาน กองทัพบก และได้เข้าประจำการเป็นนักบินประจำกองบินใหญ่ที่ 1 กรมอากาศยาน (ยศสิบตรี) ในปี พ.ศ. 2472, เป็นนักบินประจำ หมวดบินที่ 2 ฝูงศึกษา กองบินน้อยที่ 1 กรมอากาศยาน (ยศสิบโท) ในปี พ.ศ. 2473 และขึ้นเป็นผู้บังคับหมู่บิน หมวดบินที่ 2 ฝูงบินที่ 3 กองบินน้อยที่ 2 กรมอากาศยาน (ยศสิบเอก) ในปี พ.ศ. 2476
นักบินรบแห่งราชนาวีไทย เข้าร่วมรบในสงครามมหาเอเชียบูรพา
นายเรือโทกระวิน ได้รับพระราชทานเหรียญชัยสมรภูมิ สงครามมหาเอเชียบูรพา เมื่อวันที่ 31 กรกฎาคม 2484 และได้รับพระราชทานเลื่อนยศเป็นนายเรือเอก เมื่อวันที่ 15 มกราคม พ.ศ. 2487
กัปตันยุคแรกของบริษัทเดินอากาศ
วันที่ 1 มีนาคม พ.ศ. 2490 คณะรัฐมนตรีซึ่งมีหลวงธำรงนาวาสวัสดิ์เป็นนายกรัฐมนตรี มีมติอนุมัติแผนงานการบินพาณิชย์ของกระทรวงคมนาคม ให้ดำเนินงานโดยจัดตั้งในรูปของ บริษัท เดินอากาศ จำกัด (อังกฤษ: Siamese Airways Co.,Ltd.) โดยรับโอนกิจการบินพาณิชย์ จากกองทัพอากาศมาดำเนินงานต่อ นายเรือเอกกระวิน ซึ่งดำรงตำแหน่งผู้บังคับฝูงบิน 3 ในขณะนั้น ด้วยอุปนิสัยซึ่งเป็นคนฉลาด เรียนหนังสือเก่ง ไม่ยอมคน มีความเชื่อมั่นในตนเองสูง ได้ตัดสินใจลาออกจากกองทัพเรือ เนื่องจากมีปัญหากับผู้บังคับบัญชา ในวันที่ 1 เมษายน พ.ศ. 2490 และสมัครเข้าเป็นกัปตันบริษัทเดินอากาศ นายเรือเอกกระวินเป็นกัปตันที่มีชื่อเสียงมากในสมัยนั้น อาจด้วยรูปสมบัติและฝีมือด้านการบิน การโดยสารเครื่องบินในประเทศไทยในยุคนั้นถือเป็นยุคเริ่มแรกยังไม่แพร่หลาย และมีราคาค่าโดยสารค่อนข้างสูง มีกลุ่มผู้โดยสารเฉพาะกลุ่ม ผู้โดยสารสมัยนั้นจะนิยมเดินทางโดยเครื่องบินที่มีนายเรือเอกกระวินเป็นกัปตัน
นักบินประจำตัวจอมพลสฤษดิ์ ธนะรัชต์
ความสามารถด้านการบินของ นายเรือเอกกระวิน ได้กลายเป็นที่โจษจัน จอมพลสฤษดิ์ ธนะรัชต์ ซึ่งดำรงตำแหน่งผู้บัญชาการทหารบกในขณะนั้น ได้ชักชวนนายเรือเอกกระวิน ให้ลาออกเพื่อมาทำหน้าที่นักบินประจำตัว โดยนายเรือเอกกระวินได้ตัดสินใจลาออกจากบริษัทเดินอากาศ ในวันที่ 3 ตุลาคม พ.ศ. 2499 ก่อนที่จอมพลสฤษดิ์ ซึ่งต่อมาได้ดำรงตำแหน่งรัฐมนตรีว่าการกระทรวงกลาโหมและผู้บัญชาการทหารบก ในรัฐบาลจอมพล ป. พิบูลสงคราม จะทำรัฐประหารในวันที่ 16 กันยายน พ.ศ. 2500 ขึ้นครองอำนาจอยู่เบื้องหลังการจัดตั้งรัฐบาล และดำรงตำแหน่งนายกรัฐมนตรีเองในวันที่ 9 กุมภาพันธ์ พ.ศ. 2502 ตลอดระยะเวลาที่จอมพลสฤษดิ์ ธนะรัชต์ ขึ้นครองอำนาจและดำรงตำแหน่ง นายกรัฐมนตรี ผู้บัญชาการทหารสูงสุด ผู้บัญชาการทหารบก และอธิบดีกรมตำรวจ ร้อยตำรวจเอกกระวิน หรือต่อมาคือ พันตรีกระวิน จะเป็นผู้ทำหน้าที่นักบินประจำตัว จนกระทั่งจอมพลสฤษดิ์ ได้ถึงแก่อสัญกรรมในปี พ.ศ. 2506
ด้วยการสนับสนุนของ จอมพลสฤษดิ์ ธนะรัชต์ นายเรือเอกกระวิน ได้กลับมารับราชการอีกครั้งในปี พ.ศ. 2499 ได้รับยศร้อยตำรวจเอก สังกัดกรมตำรวจสอบสวนกลาง (หน้าที่ทางอากาศ) ก่อนขึ้นดำรงตำแหน่ง รองผู้บังคับการบินลำเลียง ฝ่ายสนับสนุนตำรวจตระเวนชายแดน กองบัญชาการตำรวจภูธร ในปี พ.ศ. 2503 และได้ย้ายมาดำรงตำแหน่งรักษาราชการ รองผู้บังคับการกองบินขนส่งทหารบก ในปี พ.ศ. 2504 ก่อนขึ้นดำรงตำแหน่งผู้บังคับการกองบินทหารบกจนเกษียนอายุราชการ
เปิดสถานีบริการน้ำมันตรา 3 ทหาร
ในปี พ.ศ. 2500 จอมพลสฤษดิ์ ธนะรัชต์ นายกรัฐมนตรีขณะนั้น ได้ยกเลิกข้อผูกพันที่ทำไวักับบริษัทต่างชาติ และตั้งองค์การเชื้อเพลิง เป็นรัฐวิสาหกิจใน ปี พ.ศ. 2503 โดยใช้สัญลักษณ์ 3 ทหาร เพื่อดำเนินธุรกิจสถานีบริการน้ำมัน จัดหา และกลั่นน้ำมัน ทันทีที่มีการจัดตั้งองค์การเชื้อเพลิง ในปี พ.ศ. 2503 ร้อยตำรวจเอกกระวิน ได้เปิดสถานีบริการน้ำมันตรา 3 ทหาร บริเวณริมถนนพหลโยธิน ตรงข้ามซอยอารีย์สัมพันธ์ ซึ่งเป็นบ้านพักอาศัย (หน้าสำนักงานเขตพญาไท ในปัจจุบัน) ซึ่งเป็นธุรกิจที่ทำรายได้ให้กับครอบครัวเป็นอย่างมาก ด้วยรายได้จากการเป็นกัปตันบริษัทเดินอากาศและทำธุรกิจสถานีบริการน้ำมัน จึงสามารถส่งเสียบุตรธิดาทั้ง 10 คน ให้ได้รับการศึกษาในต่างประเทศทั้งหมด
เหอ ลี่ผิง
ฮี ลิผิง (เกิดเมื่อวันที่ 13 พฤศจิกายน ค.ศ. 1972) เป็นนักซอฟต์บอลจากประเทศจีน เคยเข้าร่วมการแข่งขันโอลิมปิกฤดูร้อน 1996 และได้รางวัลประเภทเหรียญเงิน
อิหร่านราชธรรม
นิทานอิหร่านราชธรรม เป็นนิทานซึ่งมุสลิมในสมัยกรุงศรีอยุธยาได้เข้าไปเล่าถวายต่อพระเจ้าแผ่นดิน และเนื่องด้วยนิทานเหล่านี้เป็นคติธรรมสำหรับกษัตริย์ผู้ปกครองแผ่นดินอย่างสูง จึงได้เป็นที่นิยมของคนไทยตลอดมา
ชื่อบุคคลต่าง ๆ ในหนังสือนี้ มีเพี้ยนไปจากชื่อเดิมของอิสลามและเปอร์เซียเป็นอย่างมาก เช่นว่า "พระเจ้าญัมชีด" ในหนังสืออิหร่านราชธรรมก็เรียกเสียเป็นอย่างไทย ๆ "พระเจ้ายมสิทธิ์" หรือ "พระเจ้าสุไลมาน" ก็เรียกว่า "พระเจ้าสุราไลมาน" ให้ฟุ่มเฟือยไป เมือง "บัฆดาด" (แบกแดด) ก็เรียกว่าเมือง "ปัทดาษ" เมือง "มะดาอิน" ก็เรียกว่า "มะดาวิน" "พระเจ้านูชิเรวารุดดีน" ก็เรียกว่า "พระเจ้าเนาวเสนวารวาดิน" ให้ฟังดูเพราะ
รายชื่อภาพยนตร์ไทย พ.ศ. 2546
'''รางวัลภาพยนตร์ไทยประจำปี พ.ศ. 2546/2003 รายชื่อภาพยนตร์ไทย ที่ออกฉายครั้งแรกในปี พ.ศ. 2546/2003 เรียงตามวันฉาย'''
ดาโย อูว์ปาเมกาโน
ดาโยช็องกูล อ็อสวาล อูว์ปาเมกาโน (Dayotchanculle Oswald Upamecano; เกิด 27 ตุลาคม ค.ศ. 1998) เป็นนักฟุตบอลชาวฝรั่งเศส ปัจจุบันเล่นในตำแหน่งกองหลังให้กับไบเอิร์นมิวนิก และทีมชาติฝรั่งเศส
แหล่งข้อมูลอื่น
1998
สหภาพแรงงาน
สหภาพแรงงาน (Labour Union หรือ Labor Union) คือการรวมตัวกันของกลุ่มลูกจ้างโดยมีวัตถุประสงค์ที่จะให้มีการดำเนินการตาม หรือเปลี่ยนแปลงข้อตกลงเกี่ยวกับสภาพการจ้าง เมื่อประมาณหลายปีที่แล้ว สหภาพแรงงานได้ถือกำเนิดขึ้นและได้พัฒนาไปในรูปแบบที่แตกต่างกัน เนื่องจากบริบททางการเมืองและเศรษฐกิจที่แตกต่างกันในแต่ละประเทศ ดังนี้จึงส่งผลให้วัตถุประสงค์ และกิจกรรมหลักของสหภาพแรงงานจึงแตกต่างกันไปด้วย อย่างไรก็ตามอาจสรุปหน้าที่หลักของสหภาพแรงงานได้ดังนี้
สมาคมการค้า
วิทยาลัยคือสมาคมใดๆ ในกรุงโรมโบราณที่ทำหน้าที่เป็นนิติบุคคล ตามพระราชดำรัสของ Lex Julia ในรัชสมัยของจูเลียส ซีซาร์ ในฐานะกงสุลและเผด็จการแห่งสาธารณรัฐโรมัน (49–44 ปีก่อนคริสตกาล) และการยืนยันอีกครั้งในรัชสมัยของจักรพรรดิเอากุสตุส ในฐานะ Princeps senatus และ Imperator of the Roman Army (27 ปีก่อนคริสตกาล– 14 AD) วิทยาลัยจำเป็นต้องได้รับอนุมัติจากวุฒิสภาโรมันหรือจักรพรรดิเพื่อที่จะได้รับอนุญาตให้เป็นหน่วยงานทางกฎหมาย ซากปรักหักพังที่ Lambaesis ก่อตั้งสมาคมฝังศพในหมู่ทหารกองทัพโรมันและกะลาสีเรือโรมันจนถึงรัชสมัยของ Septimius Severus (193–211) ในปี 198 AD ในเดือนกันยายน พ.ศ. 2554 การสืบสวนทางโบราณคดีที่ทำขึ้นที่บริเวณท่าเรือเทียมปอร์ตุสในกรุงโรมเผยให้เห็นคำจารึกในอู่ต่อเรือที่สร้างขึ้นในรัชสมัยของทราจัน (98–117) ซึ่งระบุถึงการมีอยู่ของสมาคมช่างต่อเรือ ท่าเรือ La Ostia ของกรุงโรมเป็นที่ตั้งของศาลากลางสำหรับ corpus naviculariorum ซึ่งเป็นวิทยาลัยของพ่อค้ากะลาสีเรือ Collegium ยังรวมถึงภราดรภาพของบาทหลวงชาวโรมันที่ดูแลพิธีบูชายัญ ฝึกการศีกษา รักษาพระคัมภีร์ จัดเทศกาล และดูแลรักษาลัทธิทางศาสนาที่เฉพาะเจาะจง
สหภาพแรงงานในปัจจุบัน
จากสถานการณ์ความเปลี่ยนแปลงทั้ง ด้านเศรษฐกิจ เทคโนโลยี การเคลื่อนย้ายแรงงานอย่างเป็นเสรี กฎหมาย และหลักการด้านสิทธิแรงงานสากล ที่ได้รับอิทธิพลจาก องค์การแรงงานสากล (International Labor Organization) ที่แรงงานเสรีที่เคลื่อนย้ายจากประเทศหนึ่งไปอีกประเทศหนึ่ง จะได้รับความคุ้มครองและปฏิบัติทางกฎหมายอย่างเท่าเทียม ทั้งจากกฎหมายสากล และกฎหมายคุ้มครองแรงงาน และกฎหมายแรงงานสัมพันธ์ภายในประเทศ สหภาพแรงงานโดยทั่วไปจึงมีจุดยืนที่ชัดเจนในการปฏิบัติงาน ที่ต้องเป็นไปโดยชอบ ในกรอบของกฎหมาย
ปัจจุบันแนวความคิดในการรวมตัวกันเพื่อต่อรองผลประโยชน์ของพนักงาน ที่เกี่ยวกับผลประโยชน์ของชนชั้นแรงงานโดยตรง เริ่มมีความชัดเจนมากยิ่งขึ้น เนื่องจาก เมื่อมีการเคลื่อนย้ายแรงงานจากประเทศหนึ่ง ไปยังอีกประเทศหนึ่ง จะส่งผลกระทบเบื้องต้นที่ชัดเจน คือ อุปสรรคด้านภาษา และวัฒนธรรมการทำงานที่แตกต่างกัน ซึ่ง เมื่อเกิดความไม่เข้าใจกันระหว่างฝ่ายนายจ้างและลูกจ้าง และมีการโต้ตอบกัน จนเกิดความรู้สึกถึงความไม่มั่นคงในตำแหน่งหน้าที่การงาน จึงต้องมีการรวมตัวกันของฝ่ายลูกจ้าง เพื่อค้นหาความยุติธรรม ที่จะได้รับจากฝ่ายนายจ้าง ซึ่งนายจ้างอาจมีทางเลือกในการโต้ตอบ เช่น การตั้งสหพันธ์นายจ้าง เพื่อโต้ตอบไปมาอีก ทั้งที่สาเหตุมาจากความไม่ยุติธรรมในองค์กรที่ต่างฝ่ายต่างไม่สนใจ และให้ความสำคัญ ที่เกิดจากความไม่เข้าใจถึงความรู้สึกของอีกฝ่าย
และสหภาพถูกครอบงำโดยคนเพียงบางกลุ่ม ไม่มีการคุ้มครองแรงงานในภาคอื่นๆ อย่างทั่วถึง  และสหภาพแรงงานไม่เคยเรียกร้องช่วยเหลือให้กับแรงงานที่ไม่สามารถเข้าสู่ระบบได้  ทำให้สหภาพแรงงานในประเทศไม่เกิดความครอบคลุมในการคุ้มครองแรงงานในประเทศอย่างถ้วนทั่ว ซึ่งต่างจากสหภาพแรงงานในต่างประเทศ  ไม่ว่าจะเป็นแรงงานด้านใด ทำมานานเท่าไร อยู่ในระบบหรือไม่ หากเกิดปัญหา สหภาพแรงงานจะมาคุ้มครอง ไกล่เกลี่ย หรือออกหน้าเรียกร้องความยุติธรรมให้กับแรงงานนั้นโดยทันที
ผลกระทบจากสหภาพแรงงาน
หากสหภาพแรงงานดำเนินการเพียงเพื่อผลประโยชน์ของสหภาพแรงงานเองเท่านั้นก็จะส่งผลกระทบต่อการดำเนินธุรกิจของบริษัทที่สหภาพแรงงานปฏิบัติงานอยู่ อย่างเช่นการประท้วงหยุดงานเพียงเพื่อต่อรองเงินโบนัสประจำปีและการเพิ่มสวัสดิการอื่นๆ โดยมิได้คำนึงถึงผลประกอบการในปีนั้นๆ หรือผลกระทบอื่นๆที่ตามมาจากการจ่ายโบนัสจำนวนมหาศาล ซึ่งย่อมส่งผลกระทบอย่างแน่นอนต่อการดำเนินงานของบริษัท และสังคมโดยรวม กล่าวคือ การตั้งข้อเรียกร้องฝ่ายเดียว ซึ่งปราศจากพื้นฐานของการทำความเข้าใจ ให้แต่ละฝ่ายได้หารือ สร้างความเข้าใจถึงปัญหา ย่อมส่งผลกระทบ ทั้งฝ่ายนายจ้าง และผลประโยชน์ของลูกจ้างเอง
ทีธิส
เทพีทีธิส เป็นหนึ่งในเหล่าเทพไททัน บุตรของเทพีไกอา และเทพยูเรนัส พระนางเป็นเทพแห่งท้องน้ำ ที่มักจะถูกสับสนกับนิมฟ์ ชื่อว่าธีทิส ซึ่งเป็นมารดาของ อะคิลิส วีรบุรุษในสงครามแห่งทรอย
เทพีทีธิสไม่ได้ปรากฏในเทพปกรณัมกรีกมากนัก ทราบเพียงแต่ว่าพระนางเป็นทั้งมเหสีและขนิษฐา (น้องสาว)ของโอเชียนัส มีบุตรและธิดามากมาย รวมถึงเหล่านีริอิด ภูติแห่งสายน้ำด้วย
บางตำนานได้กล่าวถึงเทพีทีธิสว่าเป็นเทพีผู้ดูแลเทพีเฮราในยามวัยเยาว์
แพนเซอร์ฮาวอิตเซอ 2000
แพนเซอร์ฮาวอิตเซอ 2000 (Panzerhaubitze 2000) มีชื่อย่อว่า PzH 2000 เป็นปืนใหญ่อัตตาจรขนาด 155 ม.ม. แบบหุ้มเกราะติดตั้งบนล้อสายพาน พัฒนาโดยบริษัท Krauss-Maffei Wegmann (KMW) และ Rheinmetall ตั้งแต่ปี ค.ศ. 1996 สำหรับกองทัพเยอรมนี ปัจจุบันมีประจำการในกองทัพเยอรมนี อิตาลี เนเธอร์แลนด์ และกรีซ จำนวนมากกว่า 330 ชุด
พีแซดเอช 2000 เป็นปืนใหญ่อัตตาจรที่มีอัตราการยิงสูงมาก สูงสุดถึง 3 นัด ใน 9 วินาที, 10 นัด ใน 56 วินาที และสามารถยิงต่อเนื่องได้ระหว่าง 10 ถึง 13 นัด ต่อนาที ขึ้นอยู่กับความร้อนที่ปากกระบอกปืน สามารถปฏิบัติการได้โดยใช้เจ้าหน้าที่ 3 นาย คือ ผู้บังคับการ, พลขับ และพลยิง
พีแซดเอช 2000 เข้าทำการรบครั้งแรกโดยกองทัพเนเธอร์แลนด์ในสงครามอัฟกานิสถาน ในปฏิบัติการเมดูซา เข้าโจมตีฝ่ายตาลีบัน ในจังหวัดกันดะฮาร์ อัฟกานิสถาน เมื่อเดือนสิงหาคม ค.ศ. 2006
ไทกา ไวทีที
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 7 เรื่องของ ไทกา ไวทีที 0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
หวัง ลีซู
หวัง ลีซู (เกิดเมื่อวันที่ 9 ตุลาคม ค.ศ. 1987) สูง 174 เซนติเมตร และหนัก 71 กิโลกรัม เป็นนักแข่งเรือจากประเทศจีน เคยเข้าร่วมการแข่งขันโอลิมปิกฤดูร้อน 2016 ที่รีโอเดจาเนโร ประเทศบราซิล
อ็องเดร เดอ ลาบอร์ด เดอ มงเปอซา
อ็องเดร เดอ ลาบอร์ด เดอ มงเปอซา (André de Laborde de Monpezat) เกิดเมื่อวันที่ 6 พฤษภาคม พ.ศ. 2450 ณ จังหวัดล็องด์ เป็นบุตรชายของอ็องรี เดอ ลาบอร์ด เดอ มงเปอซา และอ็องเรียต ฮัลแบร์ค เขาอาศัยและเติบโตในอินโดจีน หลังจากบิดาและมารดาหย่ากันใน พ.ศ. 2460 เขาและพี่ชาย ฌัก เดอ ลาบอร์ด เดอ มงเปอซา ก็ได้อยู่กับบิดา ในขณะที่มารดาสมรสใหม่กับเจ้าหน้าที่ทางการชื่อ ปีแยร์ เค็ลเลอร์ เขาได้ศึกษาในโรงเรียนแห่งหนึ่งในมง-เดอ-มาร์ซ็อง และย้ายโรงเรียนนับสิบโรงเรียน
เขาแต่งงานกับเรอเน ดูร์สโน ใน พ.ศ. 2474 มีลูกแปดคน หนึ่งในนั้นคือ อ็องรี เดอ ลาบอร์ด มงเปอซา ที่ต่อมาได้เข้าพระราชพิธีอภิเษกสมรสกับเจ้าฟ้าหญิงมาร์เกรเธอ มกุฎราชกุมารีแห่งเดนมาร์ก และได้เป็นเจ้าชายพระราชสวามี ภายหลังเจ้าฟ้าหญิงมาร์เกรเธอเสด็จขึ้นครองราชย์ใน พ.ศ. 2515
อ็องเดร เดอ ลาบอร์ด เดอ มงเปอซา ใช้เวลาหลายปีในอินโดจีนเพื่อประกอบธุรกิจอุตสาหกรรม เขาเสียชีวิตเมื่อวันที่ 23 กุมภาพันธ์ พ.ศ. 2541 สิริอายุ 90 ปี
หวง เซียนย่วน
หวง เซียนย่วน (黃 賢媛, เกิดเมื่อวันที่ 2 กุมภาพันธ์ ค.ศ. 1966) เป็นนักกายกรรมลีลาจากประเทศจีน เคยเข้าร่วมการแข่งขันโอลิมปิก 1984 แต่ได้อันดับที่ 32
เมจิ ซีพียิม
เมจิ ซีพียิม เกิดเมื่อ พ.ศ. 2516 ที่ จังหวัดนครราชสีมา สถิติการชก 16 ครั้ง ชนะ 13 (น็อค 8) เสมอ 2 แพ้ 1
อ้างอิง
หมวดหมู่ :นักมวยสากลชาวไทยรุ่นซูเปอร์ฟลายเวท
พระพิมพ์
พระพิมพ์ คือ พระพุทธรูปขนาดเล็กที่สร้างโดยกดประทับดินด้วยแม่พิมพ์ ในอินเดียเรียกพระพิมพ์ว่า Sacha Sachaya หรือ Sacchaha ซึ่งเป็นภาษาปรากฤต ส่วนภาษาสันสกฤตเรียกว่า Sat-chaya โดยทุกคำมีความหมายว่า "รูปภาพที่สมบูรณ์"
ประวัติ
สันนิษฐานว่าพระพิมพ์มาจากสังเวชนียสถานทั้ง 4 แห่ง ในช่วงเริ่มต้นมีจุดประสงค์เพื่อเป็นที่ระลึกในการเดินทางไปนมัสการสังเวชนียสถาน โดยสร้างรูปพิมพ์เกี่ยวข้องกับสังเวชนียสถานนั้น ๆ สันนิษฐานว่าเริ่มมีการสร้างพระพิมพ์ในช่วงพุทธศตวรรษที่ 5–6 หลังจากการสร้างพระพุทธรูปและสังเวนียสถาน ซึ่งเริ่มสร้างขึ้นราวพุทธศตวรรษที่ 3 ต่อมาเปลี่ยนคติการสร้างพระพิมพ์มาเป็นการสร้างพระพุทธรูปและพระพิมพ์เพื่อความเป็นกุศล พระพิมพ์ในสมัยแรกมักปรากฏคำจารึกเล็ก ๆ เช่นคาถา
ในประเทศไทยพบหลักฐานทางโบราณคดีที่สร้างมาตั้งแต่สมัยทวารวดี โดยชาวมอญเป็นผู้สร้างและมักทำด้วยดินเผา มีพื้นฐานศิลปะแบบอมราวดี แต่บางองค์มีลักษณะศิลปะคุปตะของอินเดีย พระพิมพ์ที่พบส่วนใหญ่จารึกคาถา เย ธมฺมาฯ บางแห่งจารึกเป็นคำนมัสการพระรัตนตรัย พระพิมพ์ในสมัยทวารดีส่วนใหญ่พบในภาคกลางของประเทศไทย เช่นที่จังหวัดนครปฐม ราชบุรี สิงห์บุรี และสุพรรณบุรี ในภาคตะวันออกเฉียงเหนือพบในอำเภอนาดูน จังหวัดมหาสารคาม
เกออร์ค เอ็ลเซอร์
โยฮัน เกออร์ค เอ็ลเซอร์ (Johann Georg Elser) เป็นกรรมกรชาวเยอรมันที่ได้วางแผนและทำการที่ซับซ้อนในความพยายามลอบสังหารอดอล์ฟ ฮิตเลอร์ และผู้นำนาซีระดับชั้นสูงคนอื่น ๆ เมื่อวันที่ 8 พฤศจิกายน ค.ศ. 1939 ที่เบือร์เกอร์บร็อยเค็ลเลอร์ (Bürgerbräukeller) ในเมืองมิวนิก ระเบิดเวลาที่เอ็ลเซอร์ทำขึ้นและเอาไปวางไว้ใกล้กับแท่นเวทีกล่าวสุนทรพจน์นั้นล้มเหลวในการสังหารฮิตเลอร์ซึ่งออกไปก่อนเวลาที่คาดหมาย แต่ทำให้มีผู้เสียชีวิต 8 คน และมีผู้บาดเจ็บกว่า 62 คน เอ็ลเซอร์ถูกจับกุมและกลายเป็นนักโทษนานกว่า 5 ปี จนกระทั่งถูกประหารชีวิตในค่ายกักกันดาเคา
พระพิมพ์
ประวัติ
ในสมัยหริภุญชัยพบการสร้างพระพิมพ์จำนวนมาก โดยสร้างขึ้นเพื่อบรรจุในพระเจดีย์เพราะมีหลักฐานการจารึกระบุเรื่องราวการสร้างเจดีย์และบูรณะเจดีย์ พระพิมพ์ที่พบมีลักษณะศิลปะลพบุรีผสมกับพุทธศิลป์แบบมหายาน แบ่งการได้รับอิทธิพลมาจากศิลปะต่าง ๆ คือ ศิลปะอินเดีย ศิลปะทวารวดี ศิลปะพุกาม และศิลปะลพบุรี